
90 jarojn de Esperanto en ICroatio 
La afiŝo de UK 2001 


Esperanto-kamavalo en Rijeka venontjare! 

IJ K XV - premiita en Slovenio 

Osijek - gastiganto de la kroata kongreso 1999! 











tempo - gazeto de kel 




i 


KARAJ LEGANTOJ. 


venas la decembro 1998 en kiu esperantistoj de Zagreb fes- 
tas 90 jarojn de la organizita laboro por Esperanto! La bela ju- 
bileo havos sian ĉefan feston dum la Zamenhof-tago mem la 
15-an de decembro en Juda komunumo. Samteme Zagreb fes- 
tas ankoraŭ unu belan jubileon. La konata zagi*eba aktorino Vida 
Jerman festas la 25jaran jubileon de sia laboro por la Esperanta 
teatro. Okaze de la festoj al kiuj ni kore gratulas, Vida Jerman 
por la zagreba publiko prezentos teatraĵon kiu havis premieron 
en Montpellier: La rompita virino de Simone de Beauvoir. La 
festa teatraĵo okazos la 21an de decembro en la teatro Kerempuh 
en Ilica. 



Dalibor Brozoviĉ kaj sekretario de KEL Spomenka 
Ŝtimec havis akcepton ĉe la kulturministro Bozo 
Biŝkupiĉ kaj aparte en la kultura fako de la Ministerio 
pri Eksteraj Aferoj. La Esperantan junularon reprezen- 
tis dum la kunsidoj Famk lslamoviĉ kaj Dalibor Orŝuliĉ. Oni 
diskutis pri la problemoj kiujn la kroataj esperantistoj devos 
solvi en la jaro 2001 kaj en la Ministerio de Eksteraj Aferoj 
aparte informiĝis pri uzeblo de Kroataj Kulturdomoj por diskoni- 
go de la kongreso. Sur la foto de Dalibor Orŝuliĉ: kun la estri- 
no de la Kultura Fako Mirjana Bohanec-Vidoviĉ. 

Jam pluraj homoj el la zagreba publika vivo konfirmis sian 
partoprenon en la Honora Komitato de la Universala Kongreso 
de Esperanto Zagreb 2001. Gis la enpaĝigo de tiu numero de 
Tempo la honoran membrecon akceptis la akademianoj August 
Kovaĉec kaj Aleksandar Flaker, estro de la kroata novaĵagen- 
tejo HINA kaj iam aktiva esperantisto Benjamin Toliĉ, direk- 
toro de la prestiĝa zagreba hotelo Esplanade Amelija 
Tomaŝkoviĉ, eksvicurbestrino de Zagreb Dorica Nikoliĉ, Zeljko 
Tonĉiniĉ, esperantisto kaj la antaŭa direktoro de Kroata Turisma 
Komunumo. La listo de honoraj membroj daŭre kreskas. La 
honoraj membroj havos sian kunsidon en 1999. A1 ĉiuj kiuj ĝis 
nun konfirmis sian partoprenon - elkoran dankon! 

Esperanto-Societo Bude Borjan organizis en la 4an de no- 
vembro renkontiĝon kun la fama konata dramisto Miro Gavran 
por enmanigi al li la manuskripton de la persa traduko de lia 
teatraĵo La amoj de Georgo Washington. La tradukon prizor- 
gis en Teherano tradukistino Akhtar Etemadi. Ŝi nun persigan 
la dramon de Ulderiko Donadini La morto de Gogol. Ĉu la 
verkoj trovos sian eldoniston en Irano? Elkoran dankon al la 
teherana tradukistino kiu tiel efike kulture peras inter Kroatio 
kaj Irano. 

Karaj legantoj, dankon pro via aktiva kontribuo al la riĉeven- 
ta zagreba aŭtuno. 

S. Ŝtimec 


Okaze de la preparoj de la Universala Kongresa de Esperanto 
en Zagreb en la jaro 2001, la prezidanto de KEL akademiano 



v Universala 
Kongreso de Esperanto 
Zagrebo - Kroatio 


La oficiala kongresa simbolo por la jaro 
2001 estis elektita. La prezidantaro de 
KEL dum sia septembra kunsido 
diskutis pri ]a simbolo kaj petis la aŭ- 

^ toron Pero Ĉimbur iom modifi ĝin. Nun 

ni povas prezenti al vi la oficialan ver- 
sion de la simbolo kaj klarigi ĝian sig- 
nifon. 

La Esperanta verda stelo fluge 
ĉirkaobrakas la urban simbolon de 
Zagreb, formante tiel la literon e, en 
kiu Zagreb centras. La kvadratoj sur la 
fono de la urba blazono indikas sim- 
bole la blazonon de Kroatio . La alflu- 
go de la stelo konsistas el la simbolaj 
koloroj de kvin kontinentoj kiuj trans- 
formiĝas ai la zagreba blua koloro. 
Post fa restado en Zagreb la Esperanta 
stelo daŭrigas sian vojon al la venonta koriĝfeSo kaj al la estonteco de Es- 
peranto ĝenerale. Ni esperu ke Zagreb helpos riĉigi tiun estontecon. 

La plej malnova Esperanto-Societo en 
Kroatio estis fondita en la jaro 1907 en 
Rijeka. 

En Zagreb unu jaron post Rijeka orga - 
niziĝis la unua esperantista organizo. Pri 
la historio de Esperanto en Zagreb 
TEMPO ĉerpas informojn el la nepub- 
likigita manuskripito de Josip Pleadin. 

Komence de la jaro 1908 en la histori- 
on nerimarkita eniris persono, kiu en la 
tempo antaŭ la unua mondmilito donos 
apartan sigelon al la enlanda Movado. 
Subkolonelo Mavro Ŝpicer estis tipo de 
esperantisto, kia en la mondaj proporcioj 
aperis en la komenca periodo. Li estis 
kompleta idealisto. 

Tre rapide ellerninte la lingvon kaj 
komprenite ĝian sencon kaj signifon, 
Mavro Ŝpicer, malgraŭ la iom malavan- 
taĝa militista profesio, tamen ne volis re- 
sti sola esperantisto nialande. Li vigle 
propagandis la ideon de Esperanto, unue 
pere de la gazetaro kaj poste ankaŭ per 
prelegoj en diversaj lokoj, kien li vojaĝis 
per ofica devo. Lia artikolo aperis eĉ en 
Rieĉki novi list de la 11 a de oktobro 
1908 titolita Esperanto ĉe ni , en la mo- 
mento kiam verŝajne la grupo en Rijeka 
jam estis disfalonta. Tiutempe Mavro 
Ŝpicer troviĝis sur la sojlo de novaj, valo- 
raj okazaĵoj. 

Lia plej multsignifa artikolo estas tiu 
aperinta la 22-an de aŭgusto 1908 en 
Obzor sub la titolo Esperanto. Per tiu 
artikolo Ji klarigis al la Iegantaro la feno- 
menan ideon de TEsperantismo, ties fiin- 
damentan esencon, fine la belecon kaj 
facilan ellerneblecon de la lingvo Es- 
peranto. 

En novembro 1908 li jam eldonis la 
unuan lemolibron de Esperanto por kro- 
atoj, unuan tian sur la teritorio de nia 
lando, kiu poste servos kiel unu el la plej 
gravaj helpiloj por esperantistoj. 

En la enlanda gazetaro iom post iom 
Ŝpicer diskonigis alvokon por kunveno, 
kies celo estus interkonsiliĝo pri fondo de 
esperantista klubo en Zagreb. Pro di- 
versaj malfacilaĵoj la kunveno okazis nur 
la 28-an de decembro 1908. La bone 
preparita parolado vekis grandan inte- 
reson de la ĉeestintoj kaj la kunveno 
komplete sukcesis. 


Unuiĝo de Kroataj Espematistoj (Druŝ- 
tvo hrvatskih esperantista) kiu tiam fon- 
diĝis eniris la historion pro la signifo, kiu 
vaste transpaŝis la lokajn limojn. UKE 
havis membrojn tra la tuta Kroatio, kio 
grave diferencigis ĝin de la antaŭe ekzis- 
tantaj pure lokaj societoj. Mi opinias, ke 
tiu jaro devus esti konsidertata kiel la jaro 
de la komenciĝo de nialanda Movado. 
La kaŭzon ni trovas en tio, ke kiel komen- 
con de iu agado oni ne ĉiam prenas la daton 
de la unua, sed de la plej grava evento, kiu 
en nia kazo estis ĝuste la fondiĝo de UKE, 
kiu post si trenis lavangon da okazintaĵoj. Kaj 
ke UKE vere fondiĝis en 1908, jenpmvo! 

E1 la kunveno de la 28a de decembro 
1908 estis sendita saluttelegramo al D-ro 
Zamenhof en Varsovio, kun kiu Ŝpicer 
ankoraŭ pli frue kontaktis. Zamenhof 
telegrame respondis. 

Vaisovio, la 29an de decembro 1908. 

La organizantojn de la Unuiĝo de kro- 
ataj esperantistoj kore dankas pro ilia 
saluto 

D-ro Zamenhof. 

Fakte ĉi tiu telegramo forigis la dubon 
kiu regas inter la espernatistoj de nia 
lando pri la komenco de la organzita 
Esperanto-Movado ĉe ni. E1 la telegramo 
ni ekscias, ke jam la 28-an de decembro 
1908 la ĉeestintoj de la kunsido pro- 
klamis ĝin fondkunveno de la Unuiĝo de 
Kroataj Esperantistoj, kaj Mavro Ŝpicer 
mem skribis pri tio pli poste en La Suda 
Stelo N-ro 4 el 1932. Tuj estis fondita 
UKE. Aklame estis elektita la estraro. Ki- 
el prezidanto estis mi elektita kaj vicpre- 
zidantino iĝis s-ino Danica Bedekoviĉ- 
Pobjeniĉka. 

Konfuzigas iujn la fakto, ke la socian 
rekonon UKE ricevis nur poste, sed tio 
jam aldoniĝas al la malrapideco de la 
burokrata aparto. La dokumento per kiu 
estis permesita agado de la UKE portas la 
numeron 8907 kaj la daton la 27-an de 
februaro 1909. Gin eldonis la tiama 
reĝlanda administracio. 

Efektive UKE komencis aktivi post la 
novjaraj festoj, la 2-an de januaro 1909, 
per malfermo de la unua kurso por kvin- 
dek membroj, kiun gvidis Mavro Ŝpicer 
kaj Danica Bedekoviĉ kune. 


La unua plej grava afero en UKE krom 
la kurso fariĝis eldona agado. Krom la jam 
eldonita lemolibro de Ŝpicer, baldaŭ eldo- 
niĝis nacilingva broŝuro de la sama aŭtoro 
titolita Intemacia Lingvo Esperanto kaj ĝia 
ĝenerala signifo, en la komenco de 1909 
aperis Gramatiko Esperanta kaj iom poste 
ankaŭ Esperanto-Kroata Vortaro de Dani- 
ca Bedekoviĉ. Nelonge post la fondiĝo de 
UKE okazis la 28-an de marto 1909 la 
unua orda ĉefkunveno, dum kiu estis elek- 
tita la jena komitato: 

prezidanto Mavro Ŝpicer 
vicprezidanto Danica Bedekoviĉ- 
Pobjeniĉka 

sekretario Grga MaraĈiĉ 
kasisto Vladimir Bedekoviĉ, 
kasisto de la Unua kroata ŝparkaso 
bibliotekisto Ivan Stemberger 
profesoro 

komitatanoj Slavko Dragiĉ, 

Stjepan Vidak, inĝeniero 
Stjepan Raŝkaj, bienulo 
Josipa Zitkoviĉ, direktorino 

La unua grava elpaŝo post la kunveno 
estis verŝajne apero de la unua Espe- 
ranto-gazeto en nia lando. Sub la nomo 
de Kroata Esperantisto, la unua numero 
aperis la lOa-n de aprilo 1909. La ĉefaj 
celoj de tiu gazeto estis menciitaj jam en 
la enkonduka artikolo de la unua numero: 

"... ĝi devas diskonigi Esperanton en 
Kratujo, aliflanke enkonduki nian riĉan 
de malmulte konatan Jiteraturon en Espe- 
rantujon..." 

En majo 1909 UKE nombris jam 150 
membrojn kaj ĝis tiam estis gviditaj tri 
kursoj.. la kursoj okazis en Kaĉiĉeva 21 
senpage. 

La 2-an de majo oni faris la unuan ko- 
munan ekskurson al Podsused. 

La 6-an de novembro pro eksiĝo de la 
prezidanto Mavro Ŝpicer, en la hotelo Ro- 
yal okazis eksterordinara ĝenerala kun- 
sido, kie estis elektita, kiel nova prezidan- 
to, Mirko Bothe. 

La hotelo RoyaI, cetere, estis la kun- 
venejo de esperantistoj, kie ĉiumonate 
okazis regulaj kunvenoj. Samloke okazis 
ankaŭ la dua ĉefkunveno la 12-an de 
marto 1910. Partoprenis multaj membroj 

de UKE kaj ankaŭ de Kroatia Akademia 
Esperantista Societo. 

Jam la 1-an de aprilo 1910 la societo 
havis sian legejon en Zrinjski trg 16, tria 
etaĝo, kiu servis al la membroj ĉiutage. 
En 1910 Zagreb ricevis ankaŭ delegiton 
de UEA: Ivan Stalzer, studento de juro, 
membro de Kroatia Akademia Esperan- 
tista Societo. 

Speciale grava evento en 1910 estis 
renkontiĝo inter kroataj kaj serbaj espe- 
rantistoj en novembro 1910 en Beograd. 
Simila kunlaboro okazis ankaŭ inter la 
nove fondita Esperanto-Societo La Stelo 
Bosnia en Sarajevo, kiun vizitis la prezi- 
danto de UKE, Mirko Bothe, aŭguste 
1910. La sarajeva societo sian reprerzen- 
tanton Adam Soltokoviĉ, baldaŭ sendis al 
Zagreb al reciproka vizito. 

En 1911 okazis gravaj problemoj en 
UKE. Unue - financaj. La fmancajn pro- 
blemojn oni volis solvi per monhelpo, 
kiu baldaŭ evidentiĝis, ne estis sufiĉa por 
daiire eldonadi Kroatan Esperantiston . La 
solvo de tiu gazeto devis esti solvita per 
transdono de la eldonrajto al libristo J. 
Sokol ĉe kiu ĝi estis ĝis tiam presita, kaj 
estis subskribita kontrakto la 24-an de 
januaro 1911. Sed la lasta numero de 
Kroata Esperantisto aperis kvar tagojn 
poste, la 28-an de januaro kaj poste ĉiu 
signo pri ĝia ekzisto perdiĝis. 

Dum la jam menciita renkontiĝo en 
Beograd inter serbaj kaj kroataj esper- 
natistoj, oni faris belajn planojn pri oka- 
zigo de kongreso de ĉedanubaj esperan- 
tistoj en Zagreb en 1911. Tiu jaro estis tre 
malfacila, kaj ne nur ke ne realiĝis la 
kongreso, sed ankaŭ la UKE iom post 
iom ĉesis aktivi. La kaŭzo estis tute klara 


- alveno de la ekonomia kirzo kaj poste la 
unua mondmilito. Tamen, la UKE restis 
registrita kiel ekzistanta ĝis la postmilitaj 
jaroj, kiam la ekzistadon neniigis per sia 
dokumento la 8-an de februaro 1920 la 
tiama registaro. Tiam aperis Zagreba 
Esperanto-Societo, kiu el tiu vidpunkto 
estas la leĝe rekonita daŭriganto de UKE. 


KROATIA AKADEMIA 
ESPERANTISTA SOCIETO 
- KAES 

Dum la ekzistado de UKE relative 
granda entuziasmo pri Esperanto kaptis 
ankaŭ studentojn de diversaj fakultatoj en 
Zagreb kaj ili iom post iom fariĝis mem- 
broj de UKE. Pro evidentaj apartaj intere- 
soj, en 1909 (dum amika interparolo la 3- 
an de novembro) nur kelkajn monatojn 
post ia fondiĝo de UKE, oni decidis fondi 
novan societon nur por studentoj - Kro- 
atia Akademia Esperantista Societo (KA- 
ES). La unua ĉefkunveno okazis la 18-an 
de novembro 1909 en la hotelo Royal. 

La plej aktiva inter la studentoj, en la 
unua tempo, estis Josip Badaliĉ, kiu an- 
kaŭ estis kunvokinto de la ĉefkunveno. 
Pro tio ne mirigas la fakto, ke li stariĝis 
frunte de la nova societo. Ĉe la ĉefkun- 
veno estis elektita la jena komitato: 

prezidanto Josip Badaliĉ, 
studento de filozofio 

vicprezidanto Ivan Stalzer, 
studento de juro 

sekretario Ŝime Matejĉiĉ, 
studento de juro 


kasisto Duro Zviezdiĉ, 
studento de juro 

bibliotekisto Ivo Krajcar, 
cand. iur. 

komitatano Adam Sch\verel, 
studento de juro 

komitatano IVIato Gregoroviĉ, 
studento de juro 

revizoroj Rudolf Ecckert, 
cand iur. 

Alija Hotiĉ, 
studento de juro 

Tuj post la foniĝo KAES tumis sin al 
ĉiuj direktoroj de zagrebaj mezlernejoj 
kun peto, ke ili permesu kaj rekomendu 
al siaj lemantoj lerni Esperanton. La peto 
ne restis sen reeho, ĉar multaj el la direk- 
toroj faris kontentigan propagandon inter 
la gelemantoj. 

La kunlaboro inter UKE kaj KAES 
bele progresis, kaj ili faris unu belan tu- 
ton, kaj fmfme malaperis kune. 

Krom la menciitaj E-organizaĵoj fon- 
diĝis ankaŭ aliaj grupoj, kies laboro havis 
nur lokan karakteron. 

La 17-an de aprilo 1909 fondiĝis Espe- 
ranto-Grupo en Bjelovar, kun 60 membroj 
kaj sub prezido de Franjo Kolar, kiu 
sukcesis enkonduki konstantan rubrikon 
en la loka gazeto Nezavisnost (ekde la 13a 
de novembro 1909.) Fran Kolar (Dur- 
devac 1877- Zemun 1927) estis juristo. Li 
tradukis al Esperanto la verkon Trezoro de 
la oraĵisto de August Ŝenoa, la unua bele- 
tran verkon el nia literaturo. La komi- 
tatanoj de la Bjelovara grupo estis Julije 
Ivankoviĉ, Milan de Dawidowsky, Slava 
Kolar, Milan Krleza, Albert Berkeŝ, Mar- 
tin Paveliĉ, Rudolf Zliĉar. 

En Dubrovnik en 1908 revenis el Graz 
R. Rubĉiĉ kiu kune kun Niko Mi r oŝeviĉ- 
Sorgo kiu lernis la lingvon en Prago, 
aranĝis la unuan kurson en la urbo. 

En 1909 fondiĝis ankaŭ la klubo en 
Kostajnica ( 40 membroj, kursgvidantino 
Jozefma Joziĉiĉ) kaj en Vinkovci (fondita 
de D-ro P. Staniŝiĉ.) Aliaj tiutempaj gm- 
poj ekzistis en Gospiĉ kaj Klanjec (D. 
Vojkoviĉ), en Damvar (K. G. Bugarski), 
Virovitica (J. Kauf) kaj Zemun (J. Sch- 
neider). 

La aŭtoro de tiu ĉi esploro kontakis en 
1982 kaj 1983 kun la vidvino kaj pos- 
teuloj de Josip Kauf, kaj ili neis la eble- 
con, ke li gvidis tiun grupon aŭentute 
okupiĝis pri Esperanto. 

Esperanto en Zagreb 
dum la Unua Mondmilito - 

daŭrigota venontnumere 

Josip Pleadin 

POST LA IMTEIRNIACIA 
JUNULARA 3C©N©[RES© 
EN RIJEBCA 


Revenis hejmen 378 junaj homoj 
el 31 landoj kiuj partoprenis en la 
54a Intemacia Junulara Kongreso en 
Rijeka. Ili foiportis siajn memorojn 
pri la festo de TEJO kiu en Rijeka 
havis sian 60an jubileon. La kutimaj 
vivzorgoj jam iom paligis la memo- 
rojn pri Rijeka. La aŭtunaj pluvoj 
kaj la venanta neĝo malfreŝigis la 
impresojn pri la distraj programeroj, 
kvar teatraĵoj, du koncertoj, eskur- 
soj al la insuloj Ki'k kaj La lagoj de 
Plitvice, pri la urbestro dc Rijeka kiu 
salutis en Esperanto... ĉiu el la par- 
toprenintoj havas sian version de 
memoroj pri la kongreso kun la ju- 
bileao kuko el 600 ovoj! 

Kun intereso ni legis la reehojn 
pri IJK. Gunnar Fischer en GEJ-ga- 
zeto abunde grumblis pro siaj eks- 
terkongresejaj neamikaj spertoj, 
Bard Hakland en Norvega Esperan- 
tisto miris pro manko de politikaj te- 
moj en la kongreso kaj pro la kvanto 
da naciaj flagoj, Heroldo de Espe- 
ranto kritikis la malperfektemon de 
la redaktoro de la kongresa kantare- 
to, al Samir ne plaĉis kvanto da po- 
licistoj kiuj umis ĉirkaŭ la kongre- 
sanoj (malmultaj eble komprenis ke 
ankaŭ junaj policistoj havis samlokc 
sian seminarion). La prezidanto de 
TEJO Jospch Truong laŭdis la man- 
ĝaĵon de la universitato en Rijeka 
kaj riproĉis pro la ĝenerala manko 
dc la tuttcama kunordigo ene dc la 
LKK kaj komplimentis pro la publi- 
ka subteno. 

La plej hororan lmpreson pri IJK 
postlasis al ĉiuj la unua renkontiĝo 
kun LKK - la akceptado de la kon- 
grcsanoj kaj manko de bonveniga 
servo (pri kiu LKK tiom diskutis 
sed surloke ĝi forestis). Malbone 
impresis la organizado de ekskursoj, 



manko de taŭga diskoteko, manko 
de Gufujo, foraj distancoj de la ejoj. 


En malbela impreso restis la pola 
krokodila buso de la Monda Tunsmo. 

Cu tiuj kelkaj observoj utilos por 
ke IJK en Zanka estu pli sukcesa? 

La eleganta kongresa libro redak- 
tita de Snjezana Bokuliĉ restos bela 
dokumento pri la IJK. Ĉiuj kiuj ŝatus 
refreŝigi siajn memorojn povas 
mendi la duhoran IJK- televidan pro- 
gramon per VHS kaseto ĉe Kroata 
Esperanto-Junulara Asocio, Am- 
mŝeva 5, HR 10000 Zagreb, Kioatio. 

S. Stimec 

H=A (RŬJEIKAA J5JTER5JAC1A 
JUNULARA UCARUEVALUIMADO 

RIJEKA, 12.-1 5.02. 1999. 


Rijeka, Rijeka, ĉu tio ne sonas konate 
al vi? Jes, rijekanoj antaŭ ne longe adi- 
aŭis gejunuiojn kiuj ĉi somere partopre- 
nis amuzan, nekutiman, surprizigan, var- 
megan, toilegan... la 54-an IJK-on. 

Ĉi foje ni invitas vin al la 1 -a RIJK-o: 
Rijekaa Internacia Junulara Kamevalu- 
mado okazonta en la karnevala monato 
en la karnevala urbo. 

Ĉeestu aŭ partoprenu kun ni allogajn 
erojn de la Karnevalo: maskitan veturil- 
procesion, festivalon de karnevalaj kan- 
toj, infanan karnevalan procesion, elek- 
ton de la karnevala reĝino, kaj fintine... 
mondkonatan intemacian karnevalan pro- 
cesion sur la stratoj de Rijeka. 


Internacia Rijekaa Karnevalo kulmi- 
nos dimanĉon, la 14-an de februaro per 
spektakla masko-procesio gvidota de la 
ĉieĉeestanta Moretto, la simbolo de la ur- 
bo kaj la Karnevalo. Pli ol 8.000 diversaj 
maskoj, pli ol 150.000 spektantoj kaj ek- 
sterlandaj gastoj igas la Rijekaan Karne- 
valon konata internacia kunvenejo de 
ŝatantoj de kamevalaj moroj. 

Programo: 

Vcncircdc, 12 €2 99 

posttagmeze: akceptado 
18.00 - 19.00: vespermanĝo 
vespere/nokte: interkonatiĝo 


Sahatc, 13 ( 2 99 

Preparado por la karnevala procesio. 

Promenado apud la marbordo. 

Vespera programo. 

Dimanĉc, 14 €2 99 

La unua organizita karnevalumado de 
esperanta grupo en la karnevala procesio 
en la Internacia Rijekaa Karnevalo. 

Lundo, 13 €2 99 

Matenmanĝo, adiaŭo kun lunĉ-pakaĵoj. 

Loĝejo kaj manĝejo: vilao "Esperanto", 
posedaĵo de Esperanto-Societo Rijeka. 
En kvin dormoĉambroj kun kuirejo, man- 
ĝejo kaj teraso kun marpanoramo, la vi- 
lao povas akcepti 30 gastojn. La unuaj 24 

partoprenontoj kun sendita antaŭpago 
loĝos en la vilao, aliaj en apuda motelo 
kun krompago por dulita ĉambro. 

Kotiztabelo: 03 01 1999 surloke 

A-landoj 105 DEM 135 DEM 

B-landoj 90 DEM 105 DEM 

B-landoj: Albanio, Bosnio kaj Herce- 
govino, Bulgario, Ĉeĥio, Hungario, Kro- 
atio, Jugoslavio, Makedonio, Pollando, 
Rumanio, Slovakio, Slovenio, ĉiuj lan- 
doj de la iama Sovetunio kaj ĉiuj afri- 
kaj kaj latinamerikaj landoj, la aziaj 
landoj escepte de Israelo, Japanio, Ko- 
rea Republiko kaj Singapuro. 

A-landoj: ĉiuj landoj ne listigitaj sub 
B-kategorio. 

Antaŭpago deviga: 

A-landoj: 50 DEM, 

B-landoj: 30 DEM 

Memzorgado ne eblas. 

Loĝado en 6-8 litaj ĉambroj. 

Loĝado en apuda motelo: en du-li- 
taj ĉambroj kun krompago de 23 DEM 
po nokto. 

Aliĝo ne validas sen skriba konfinno 
de organizantoj. 

Via aliĝo estas transdonebla al alia per- 
sono se vi skribe anoncas tion. Oni alĝu- 
stigas la kotizon, sed ĝi ne povas malal- 
tiĝi. 

Se oni malaiiĝas antaŭ la komenco de 
la RIJK, oni rericevos la pagon minus la 
antaŭpago kaj la sendelspezoj. 


Por ĉiu aliĝanto necesas aparta aliĝilo, 
grupaj ne estos akceptitaj. 

Nepre kunportu la pruvilon de via an- 
taŭpago! 

Dum la Rijekaa Intemacia Kamevalo 
ne eblas trovi tranokton en la urbo kaj 
ĉirkaŭaĵo se oni ne mendis sufiĉe frue! 

Ricevintoj de la aliĝilo estas petataj in- 
formi siajn geamikojn pri la 1-a RIJK. 

Aliĝilon kun skriba pruvo de anta’pa- 
go sendu al: 

Sanja Bokulie, Brestovice 12, 
HR-51215 Kastav, Kroatio 
Tel./faksilo: ++ 385 51 224 710 
Tel.: 224 720 

Rete: esperantori@ri.tel.hr 

Antaŭpagon sendu al: 
en kunaoj: 

Esperanto-Societo Rijeka, 

Korzo 2a/3, Rijeka, 
kontonumero: 33800/678/42611; 

en nekunaoj: 

Rijecka banka: 33800-620-16, 
Esperanto-Societo Rijeka, 
kontonumero: 2500-3374963; 

Sendo de monbiletoj estas 
je via propra risko! 

Sanja Bokulic 


Mĝil® in 1°fi IRW!K, 2-15 ©t 1©S© 

Bonvolu skribi iatinajn presliterojn. 

Persona nomo:_Familia nomo:_ina vira 

Naskiĝdato: (tago/monato/jaro)_Fako:_ 

Adreso: (strato, poŝtkodo, urbo, hejmlando) 


Telefono: (internacie)_telefakso:_ 

Retpoŝto:_ 

Mi preferas kaj mendas dulitan ĉambron kaj krompagas 70 DEM 
por 3 noktoj: jes ne 

Krompago por dulita ĉambro nepre devas esti sendita kun antaŭpago! 

Mi volas partopreni la karnevalan procesion: jes ne 

Mi konscias ke mia aliĝo ekvalidas nur post la alveno de mia antaŭpago 
al Esperanto-Societo de Rijeka kaj ties skriba konfirmo pri la libera loko. 

Loko, dato:_ Subskribo:_ 


mmo ©avran 

N LA PERSA TOAOUSCO 


En Esperanto-Klubo Bude 
Borjcin en novembro okazis bela 
fcsto. La konata kroata dramisto 
Miro Gavran vcnis preni por sia 
biblioteko la perslingvan manu- 
skripton de sia verko La amoj de 
George Washington , kiun en Tehe- 
rano tradukis el Esperanto Akhtar 
Etemadi. Ĵumalisto de Veĉemji li- 
st ĉeestis la eventon kaj publikis 
pri la kroata-irana kunlaboro en la 
tempo kiam delegacio de Kultur- 
ministerio oficiale vizitis Iranon. 

Sur la foto de Ivica Leŝkoviĉ 
Miro Gavran kaj Spomenka Ŝtimec. 

O 

Unuaj parolantoj de Esperanto en Kroatio estis 
osijekanoj, En la jaro 1889, nur du jarojn post la 
apero de nia lingvo, Zamenhof listigis en sian adre- 
saron kvin nomojn el Osijek. Dum multa tempo tiu 
fakto estis nekonata, ĉar en la adresaro de Zamen- 
hof Osijek troviĝis en Rusujo. Interese estas, ke te- 
mis pri kvin fraŭlinoj. 

Antaŭ la Dua mondmilito en la urbo aktivis plu- 
raj kluboj. Liberiga Stelo estis fondita en 1950. En 
la 80aj jaroj en Osijek okazis tri intemaciaj renkon- 
tiĝoj kiuj portis la nomon de Ivan Flanjak. 

Osijek estas la ĉefa urbo de Slavonio kun 120 
mil loĝantoj. ĉi situas apud la rivero Drava kaj es- 
tas industria, kultura, medicina kaj universitata ur- 
bo. La tero en kaj ĉirkaŭ la urbo estas vere plata, vi 
ne trovos eĉ plej etan monteton. 

Osijek kvazaŭ algluiĝis al la rivero Drava, ĉar la 
urbo sur la mapo aspektas kiel longa linio paralela 
kun Drava. La urba centro kaj multaj gravaj urbaj 
lokoj estas ne pli ol 200 metroj for de ĝi. Kontraŭ- 
flanke, norde kaj sude estas jam kampoj kaj arba- 
roj. 

Krom Zagreb Osijek estas la sola urbo en Kroa- 
tio kiu havas tramliniojn. 

A1 la vizitantoj oni nepre devas montri Tvrda en la 
baroka urboparto. La historio estis malfavora al la 
urbo. La Romia urbo Mursa en la antikvaj tempoj 
detmiĝis. La mezepoka Osijek estis detmita fare de 
turkoj. La turka Osijek detruiĝis kiam oni forpelis 
turkojn. E1 ĉiuj ĉi epokoj restis preskaŭ neniu kon- 
struaĵo. Nur baroka Tvrda saviĝis, sed ankaŭ ĝi 
perdis sian plej belan parton - la grandiozan forti- 
kaĵon kiu ĉirkaŭiris Tvrdan. Tiun detruis komence 
de la jarcento la loĝantoj de Osijek mem, ĉar ĝi ĝenis 
al la kreskanta urbo. 

Vidindaj estas ankaŭ stratoj kun secesi-stilaj fa- 
sadoj, la katedralo, Kroata nacia teatro en Osijek. 
En la regiono de Osijek elstaras la belega katedralo 
de Dakovo, naturrezervejo Kopaĉki rit, kastelo Val- 
povo, Naŝice, Donji Miholjac, la ĉevalbredejo en 
Dakovo. 

Vesperoj de la niaĴfennita teatro estas famaj kul- 
turaj programoj okazantaj nur en Osijek: tiam oni 
prezentas dekon da teatraĵoj, senpage, el la teatraĵoj, 
kiuj fiiroris lastjare. A1 la eventoj en la jaro 1999 en 
Osijek kontribuas ankaŭ la Tria kongreso de la kro- 
ataj esperantistoj. 

Davor Klobucar 

LA ARBCITESCTUKO 



Ĉi aŭtune la 22an kaj la 23 an de 
oktobro en Napolo okazis intemacia 
kunveno pri arkitekturo. La temo de 
la kunveno estis La formigo, aspiroj 
kaj perspektivoj de studentoj pri 
arkitekturo kaj ni du zagrebaj stu- 
dentinoj ankaŭ ĉeestis en la aranĝo. 

Nian partoprenon ebligis Napola 
Esperantista Arkitektura Organizo 
Archi Sud kaj tre ĉarmaj napolaj 
esperantistoj Antonio kaj Antonella 
kaj sinjoro Nicolino Rossi. 

Dum du tagoj studentoj el diver- 
saj eŭropaj ŝtatoj prezentis siajn fa- 
kultatojn kaj studmanierojn. Oni 
multe diskutadis pri la problemoj de 
suflĉe striktaj studsistemoj kaj aliaj 
mankoj plej parte kaŭzitaj pro nesu- 
fiĉa mono. Kompreneble, ni prezen- 
tis la zagreban fakultaton kun ĉiuj 
bonegaj kaj malbonaj aferoj kiuj 
sekvas la studadon. Komence la par- 
toprenantoj ne komprenis kio oka- 
zis. Ni prelegis en Esperanto sed 


ekzistis simultana traduko en la ita- 
lan de sinjoro Nicolino Rossi. La 
publiko nur aŭdis iun strangan sed 
tamen similan lingvon. Fine la pre- 
lego finis en granda disputo inter la 
studentoj de la Napola Fakultato pri 
Arkitekturo Federico II kun ilia de- 
kano. 

A1 ĉiuj plaĉis nia prezento kaj kel- 
kaj informoj pri kroata studmaniero 
estis mirindaj (kiel malgranda nom- 
bro studas arkitekturon: el la tuta 
Kroatio en Zagreb studas ĉ. 400 dum 
nur en Napolo ĉ. 1200 studentoj.) 

Ni estis tre kontentaj pri la tuta 
kunveno, eklernis multajn novajn 
informojn pri la eksterlanda studado 
kaj faris gravajn kontaktojn kun ali- 
aj partoprenantoj. Niaj gastigantoj 
faris ĉion por beligi nian restadon en 
Napolo. Ili eĉ timis lasi nin solaj en 
la urbocentro kaj ni havis eĉ nian 
propran gardiston kiu zorgis pri ni 
eĉ dumnokte. Tranoktado en la stu- 


denta domo en Napolo vere ne estas 
danĝera sed oni bezonas gardon de 
mallacemaj italaj studentoj. Do, ni 
estis gravulinoj kaj kompreneble ke 
iu fortulo devis zorgi pri ni. Neniu 
kredas tion. Multaj bonegaj aferoj 
okazis al ni en Napolo (krom tiu 
gardisto). Ni vizitis la tutan urbo- 
centron kaj kio estas pli grave, ni 
ekkonis la veran vivmanieron en la 
suda Italio, kiu estas ege diveresa ol 
tiu elpensita turista. Pere de la ar- 
kitekturo ni eklemis sociajn proble- 
mojn de la regiono, kiel krimo, sen- 
laboreco sed ankaŭ la varmecon kaj 
veran animon de iu grandega sudita- 
la urbo, oni povus diri la psikon de 
la suda Italio. Ni ambaŭ ŝatus anko- 
raŭ foje danki al ĉiuj homoj kiuj eb- 
ligis nian ĉeestadon kaj helpis al ni. 

Danka Tiŝljar 
Ana Dana Beroŝ 


F l£ RVOJ ISTOJ 

La 17an de novembro 1998 komenciĝis la porkomencanta Esperanto-kurso ĉe Kroata Fervojista 
Esperanto-Asocio. La kurso okazas marde en la ejo de la societejo, Trg Kralja Tomislava 11/4 je la 
16.30. Post la kurso okazadas regulaj kunvenoj. 

Ĉi jar en Danio tri kroataj fevrojistoj-esperantistoj partoprenis en la 50a jubilea kongreso de IFEF- 
Internacia Fevrojista Esperanto-federacio. 

La unua internacia fervojista organizo estis fondita en 1909 kaj la 90an jubileon la fervojistoj festos en 
1999. La kroataj fevrojistoj en la jaroj 1924-1930 havis gvidajn poziciojn en la fervojista Esperanto- 
Movado kaj eldonis la oficialan organon La Fervojisto. Ankaŭ por la kroataj fevrojistoj la jaro 1999 estas 
la jubileao jaro: en 1954 estis fondita Fervojista Esperanto-Societo Zagreb kaj en 1999 la zagrebaj fer- 
vojistoj festos sian 45jaran jubileon. 


Marica Brletiĉ 

La 3-an de oktobro 1998 dum en la diversaj anguloj de la numdo oni agis pri la 
ago-tago, la prezidanto de KEL akademiano Dalibor Brozovie havis tre nekuti- 
man tagon: okaze de la dua oficiala vizito de la papo Jobano Paulo la Dua la 
Sankta Patro akceptis kelkajn gvidantojn de la plej prestiĝaj kroataj kulturinstan- 
coj. La akademiano Dabbor Brozoviĉ troviĝis inter la akceptitoj kiel ĉefdirektoro 
delaprestiĝakroataLeksikografialnstituto. O 


$lSBEIUa«MiElNKi 

NOVAJKURSOJ 

Okaze de la ago-tago Studenta Esperanto-Klubo 
komencis novajn kursojn. La kurson por komen- 
cantoj kune gvidas Vanja Grujiĉ kaj Goran Cvek 
dum la progresigan B-kurson gvidas Mila Beĉka. 
Spomenka Ŝtimec en Esperanto-Societo Bude 
Borjan gvidas du konversaciajn kursojn. 0 


MONTROFENESTRO EN OSIJEK 


Esperanto-Societo Libcriga Stclo el Osijek okaze de la 
ago-tago prizorgis ekspozicion de Esperantaj libroj cn 
Slavonska banka cn Kapucinska str. Sur la lbto de 
Zlatko Lonĉariĉ, kiu prizorgis la ekspozicion. la mon- 
trofenestro dc la banko infomiinta pri Espcranto ĝis la 
26a de oktobro 1998. O 


AGO-TAGO EN KROATIO 


La oficiala afiŝo de la Universala Kongreso de Espe- 
ranto, kiun produktis Turisma Asocio de la Urbo Za- 
greb kaj kiu estis lanĉita en Montpellier en aŭgusto 
havis ankaŭ sian zagreban premieron okaze de la ago- 
tago la 3-an de oktobro. La afiŝo estis prezentita en la 
prestiĝa zagreba hotelo Esplanade la 1-an de oktobro 
por aro da ĵumalistoj. En la muzika programo pianlud- 
is la juna zagreba panistino Zanina Caric kaj kantis 
Jelena Ŝtefanic, lemantino de la fama muziklemejo el 
Varazdin. Unu televida elsendo kaj artikoloj en Vje- 
snik , Slobodna Dalmacija, Imperijal kaj Veĉemji list 
rczultis per la gazetara konferenco. La Esperanta afiŝo 
kiu anoncas la kongresajn datojn de la 21a de julio ĝis 
la 28a de julio 2001 estis certe la unua afiŝo de la urbo 
Zagreb el la nova jamiilo. En la afiŝfesto partoprenis 
ankaŭ la reprezentanto de la urbestrino Vladimir Vic- 
koviĉ. La aŭtoroj de la afiŝo estas Marketing Zagreba- 
ĉke banke kaj ĝin kreis fotisto Tomislav Rastiĉ kaj Vin- 
ko Bahoriĉ. La fotejo 900 kreis specialan gratulkarton 
kun la afiŝo 2001, mendebla kontraŭ 1,5 guldenoj. 

O 


Anonco 

U\ ARKIVO LAPENNA SERĈAS 
LA SUDAN STELON 1932 -1950 


S-ino Birthe Lapenna serĉas por la akrivo de Prof. 
D-ro Ivo Lapenna ĉiujn numerojn de La Suda Stelo de 
la jaro 1932 ĝis 1950 kaj volonte pagus por tiu kolekto. 
Cu iu pretus fordoni la kolekton por la arkivo en Ko- 
penhago? Detaloj ĉe S-ino Birthe Lapenna, DK-2000 
Kobenhavn F, Grondaalsvej 30, Danlando O 

LA DUA VIDEO-FILMA FESTIVALO EN ESPERANTO, 

MARIBOR 1 998 


La 17-an de oktobro 1998 okazis en Maribor, Slovenio, 
organizita de Esperanto-societo de Maribor kaj Inter-kul- 
turo la dua internacia video-filma festivalo en Esperanto. 
A1 la aranĝo venis grupoj el Tricsto kaj Zagrebo. La 
prezentitajn fllmojn prijuĝis 8-membra internacia ĵurio, 
el Itaiio, Aŭstrio, Kroatio kaj Slovenio» kiun prezidis pro- 
fesia filmreĝisorino Romana Rozic el Zagrebo. Ili trari- 
gardis ĉiujn filmojn cn la oficiala konkurcnco cn du katc- 
gorioj: artaj kaj dokumentaj filmoj. La filmojn scndis aŭ- 
toroj el Kroatio. Slovenio kaj Svisio kaj Germanio. La 
kvalito de la filmoj estis senteblc pli alta ol en la pasinta 
jaro. La prezidantino de laĵurio espnmis sian kontenton, 
ke en Esperanto oni jam kreas duonprofesiajn kaj profe- 
siajn tilmojn. 

Laĵurio decidis la antaŭviditan sumon por la ĉefpremio 
de 300 gld. disdividi inter du filmoj. En la kategio M Artaj 
filmoj” la premion gajnis "La eta knabino" de svisa aŭ- 
toro Samir por alta profesia arta valoro de la filmo. Por la 
dokumenta filmo la premion ricevis "Tagĵumaloj de la In- 
ternacia Junulara Kongreso en Rijeka”, faritaj de la junulara 
filmgrupo de Kj*oatia F.speranta Junulara Asocio, pro in- 
ventemaj kaj ideoriĉaj manicroj filme dokumenti E-aran- 
ĝon. 

La tria festivalo de esperanta video-filmo okazos la 10- 
an kaj la 11-an de julio 1999 en Maribor. 

Oni povas kandidatigi filmojn en dokumenta kategorio 
maksimume 15-minutojn longajn kaj en la arta kategorio 
maksimume 10-minutajn. La filmoj estu ne pli ol 3-jaraĝaj. 
Sendu kopion en VHS-formato ĝis la fino de majo 1999 
al Inter-kulturo, 2000 Maribor, Besednjakova 1, Slovenio. 



La filmojn juĝos^intemaciaĵurio, kiun prezidos profe- 
siulo en filma arto. Gi disdonos monajn premiojn kaj diplo- 
mojn. 

Samtempe kun la Esperanta video-festivalo en Maribor 
okazos teatra kaj muzika kulturfestivalo Lent, kies mul- 
tajn prezentaĵojn la vizitantoj povos ankaŭ spekti. La 
aliĝkotizo por la Esperanta video-festivalo estas 10.- gld. 

La ĉi-jare premiitajn filmojn vi povas ankaŭaĉeti: "La 
etan knabinon” (10-minuta) ĉe UEAkaj la "Tagĵurnalojn 
de IJK-Rijeka" (du-hora) ĉe Kroata Esperanto-Junulara 
Asocio, HR - 10000 Zagreb, Amruŝeva 5, Kioatio. 

Zlatko Tisljar 


Orb is Piotus 



Orbis Pictus, la Esperanta Firmao de Viŝnja Brankoviĉ prizorgis Libroservon 
en Varazdin kaj Rijeka, kunorganizis karavanon de kroataj esperantistoj al 
Montpellier kaj organizis la 5-ajn Somerajn kursojn en Istrio. 


NOIEELPIREIMI!© IFOIR 

VESNA TERŜELIĈ 


La kroataj pacaktivulinoj Vesna 
Terŝeliĉ el Zagreb kaj Katarina 
Kruhonja el Osijek gajnis la alter- 
nativan Nobelpremion por sia pa- 
cagado. Vesna Terŝeliĉ amiko de 
Esperanto antaŭ kelkaj jaroj mem- 
bris en Studenta Esperanto-Klubo 
sed neniam lernis Esperanton. La 
pacpremion ŝi ricevis por sia aga- 
do kadre de la asocio Kontraŭ- 
milita Kampanjo. 

DENOVE PRI TRANSITIVAJ KAJ NETRANSITIVAJ VERBOJ 

Same kiel ĉe la resto de la laŭvorta tradukado, oni emas malatenti la transitive- 
con kaj netransitivecon de la esperantaj verboj. Mi konstatis preskaŭ konstan- 
tan neadekvatan aplikon ĉe transitivigo de jenaj verboj: 

a) NETRANSITIVAJ VERBOJ 

a ^ 

CESI ne diru La pluvo ĉesiĝis sed La pluvo ĉesis. Cesigu la 

bruon. 

DRONI ne diru Li droniĝis en la maro sed Li dronis en la maro. 

Li dronigis sian hundon . 

APERI ne diru Li aperiĝis antaŭ mi , sed Li aperis antaŭ mi. 

Eldonisto aperigas librojn. 

ENUI ne diru Li enuiĝis dum la prelego, sed Li enuis dum la 

prelego. Lia rakontado enuigis lin. 

FALI ne diru Li faliĝis sur la genuojn, sed Li falis sur la genuojn. 

Aspirino faligis la febron. 

HALTI ne diru Li haltiĝis ĉiupaŝe, sed Li haltis ĉiupaŝe. 

Ne haltigu la aliajn. 

KONSISTI ne diru Horo konsistiĝas el sesdek minutoj, sed Horo 

konsistas el sesdek minutoj. La libroj kiuj 
konsistigas lian bibliotekon. 

KREVI ne diru Li preskaŭ kreviĝis de rido , sed Li preskaŭ krevis 

de rido. Viaj vortoj krevigas mian koron. 

SONORI ne diru La sonoriloj sonoriĝas, sed La sonoriloj sonoras . 

Sonorigisto sonorigas sonorilojn. 

(RE)VENI ne diru Li reveniĝis hejmen sed Li revenis hejmen. 

Li venigis siajn amikojn. 

VETURI ne diru Li (for)veturiĝis, sed Li (for)veturis kaj rifuzis (for) 

veturigi sian edzinon. 

b) TRANSITIVAJ VERBOJ - distingu la aŭtomatan disde la intenca ago 

APOGI ne diru Li apogiĝis al la muro sed Li apogis sin al la muro. 

Apogu la homon ke li ne falu. 

ATENTI ne diru Bone atentiĝu pri ŝtelistoj, sed Bone atentu pri la 

ŝtelistoj. Ne atentu alies klaĉojn. 

KOMENCI ne diru La kurso komencas sed La kurso komencisas . 

La instruisto komencas la instruadon. 

FINI ne diru La kurso finas, sed La kurso fjniĝas. La instruisto 

finas la lecionon je la naŭa horo. 

LAVI ne diru Mi laviĝasper varma akvo, sed Mi lavas min per 

varma akvo. Lapatrino lavas la infanon. 

MEMORI ne diru Rememoriĝante pri la afero, sed Rememorante pri 

la afero. Memorigu min pri lia prelego. 

PENETRI ne diru Dikaj ŝvitgutoj trapenetriĝas tra lia ĉemizo, sed 

Dikaj ŝvitgutoj trapenetras tra lia ĉemizo. 

Li penetriĝis de sia misio. 

TIMI ne diru Li ektimiĝis vidinte lin, sed Li ektimis vidinte lin. 

Li ne tunas la morton. 

Lncija Borcic 

Daniel Naĉinoviĉ 
LA UBRO DE L’ TRISTO 

alvenas reĝoj reĝoj alvenas 
alvenas reĝoj 
mia patrin’ 

de kie reĝoj reĝoj de kie 
de kie reĝoj 
mia filin’ 

reĝoj el fremdo el fremdo reĝoj 
reĝoj el fremdo 
mia patrin’ 

kion alportas reĝoj el fremdo 
kion alportas 
mia filin’ 

kun nigra flago la libron 
de Ttristo 
reĝoj alportas 
mia patrin’ 


tardas jam tardas fermu la 
ŝutrojn 

la nokto falas 
mia filin’ 


El la ĉakava dialekto 
de la kroata lingvo 
Ivo Boroveĉki 

RECENZO 

LA BCAiA^ADARO OE PiTRO 
NODETO' Di MATO LOV^ABC 

E1 la Kroata tradukis Josip Pleadin. Postparolo de prof. Zdravko Seleŝ. Lingve kontrolis 
Boriŝa Miliceviĉ. Ilustris Vlado Mlinjariĉ. Eldoninto: Kroata Esperanto-Ligo, (Esperanta 
sekcio de la dcpartamento Koprivnica-Krizevci) kaj Matica hrvatska, filio Durdevac, 

Presis: GRAFOKOM, Durdevac, 1998, 125 p. Eldonkvanto: 1000 ekz. 


Kelkaj bonaj tradukoj al la kroata 
literaturo aperintaj ĉi-somere estas 
ccrte la plej bona kontribuo al la 90- 
jara jubileo de la Esperanto-movado 
en Kroatio. 

Estas vera ĝuo preni 
cn la manon la Esperan- 
tan vcrsion de la konata 
verko far Mato Lovrak, 
klasikulo de la kroata 
porinfana literaturo. Tiu 
belaspekta libro, presita 
altkvalite sur boncga pa- 
pero kaj ilustrita per plu- 
raj belaj ilustaĵoj, rimar- 
kinde pliriĉigos la bun- 
tan mozaikon de nia tra- 
duka literaturo. 

Mato Lovrak (1899- 
1974), la aŭtoro de la vcr- 
ko, apartenas al la mal- 
nova generacio de kro- 
ataj verlcistoj okupiĝintaj 
pri la porinfana literatu- 
ro. Kiel multjara instaŭs- 
to en diverslokaj vilaĝaj 
kaj urbaj lernejoj, li tre 
bone konis la ĉiutagan 
lemejan realon, kaj ĝuste 
tiun medion li prezentas 
en siaj romanoj. Li estas 
tutprave konsiderata fon- 
dinto dc la realisma sko- 
lo en la kroata porinfana 
literaturo. Li verkis dek- 
ses romanojn por infanoj 
kaj estis tre ŝatata verki- 
sto dc pluraj junaj genc- 
racioj. Estas ankaŭ men- 
ciinde kc liaj romanoj 
aperis en pluraj fremdaj 
lingvoj kaj jen finc ankaŭ en Espe- 
ranto. 

La verko "La Kamaradaro dc Petro 
Nodeto" aperis en 1933. Ĝiaj ĉefro- 
lantoj Petro Nodeto, Pikulo, Sovaĝu- 
lo, Kara Infano, Stultulo kaj aliaj de- 
ziris sekretc ripari malnovan koopera- 


tivan akvomuelejon kaj tiamaniere 
helpi al sia vilaĝo. Por atingi tiun no- 
blan celon ili devis venki plumobrajn 
obstaklojn. Malgraŭ ke la baza kon- 
cepto de la verko estas sufiĉe simpla, 


la rakontado estas interesa kaj dina- 
mika, ĝi kaptas kaj tenas la atenton de 
leganto. La ĉefa rolanto de la romano 
estas fakte pli-malpli konkorda kolek- 
tivo, sed ĉiuj rolantoj konservas siajn 
ofte kontrastantajn individuajn karak- 
terajn ecojn. 


Tiu interesa rakonto kies enhavo 
kaj stilo rememorigas nin pri la plej 
bclaj paĝoj el la verkoj dc Twain, 
Molnar kaj Kastner, ne pcrdis sian 
humanisman mesaĵon cn la tempo 
de persatclita televizio kaj 
komputiloj. Ti-ĉi verko ĝis- 
vivis ankaŭ trc sukcesan 
filman surscenigon. 

La traduko de la romano 
far Josip Pleadin estas tre 
bela kaj fidela, lia lingvaĵo 
estas simpla kaj klara, pres- 
kaŭ scn neologismoj. Rilatc 
la tradukon mi havas jenajn 
rimarkojn: Sur p. 12 tutsola 
staras la vorto "La homvo- 
jo?!" kiu ne troviĝas cn la 
originalo kaj havas nenian 
scncon en la kuntcksto. Sur 
p. 33 kaj 37 la vortoj "ĵctis 
sin stomaken" devas eviden- 
te esti "ĵctis sin ventren". Sur 
p. 35 la vortoj "al sia hejmo" 
devas esti korcktitaj al "al la 
domo", ĉar laŭ la enhavo te- 
mas ne pri la hejmo, sed pri 
la ĵus priparolita domo de 
muelisto. Sur p. 73 la simpla 
paroliestro senbezone fariĝis 
"episkopo". 

Eti la tuta libro mi trovis nur 
sep preserarojn. 

Ne havante kiel knabo an- 
taŭ 65 jaroj sufiĉe da mono 
por aĉeti tiun-ĉi libron, mi 
tralegis nun kun granda in- 
tcreso kaj la originalanon 
kaj la Esperantan tradukon. 
Mi tutkore rekomendas ĉi- 
tiun libron al niaj junaj kaj ne plu 
junaj legantoj. 

Ivo Boroveĉki 

Neatendite atingis nin la trista sciigo ke 
la 31-an de aŭgusto mortis en Svislando inĝ. 
Mirko Manner-Mamuziĉ, malnova membro 
de la Esperanto-societo "Bude Boijan" kaj 
renoma fakulo pri projektado de elektraj 
centraloj. 

Li naskiĝis la 9-an de aŭgusto 1928 en 
Apatin (Vojvodina) kie li vizitis elementan 


Boro Pavloviĉ 

NASKIĜTAGO DE 
BALAAĴ-VETURIGISTO 

Du endormiĝintajn, 
du flaviĝintajn pelargoniojn 
li trovis ĉi-matene en nigra lavujo 
kaj ne rimarkis ke ĉi tiuj floroj estas 
la sola donaco. 

Pro tio li ilin ne metis en la buton- 
truon, 

en la truon de I’ vintra mantelo, 
el kiu vidiĝis la blanka karno kiel 
blanka pasto. 

Sur la ĉaro, el kiu fumis la balaaĵo, 
li plu veturigis sian naskiĝtagon, 
siajn surprizitajn florojn. 

(1940) 

Pelargonio - genro de geranianoj 
(pelargonium), pluraj specoj kulturataj 
kiel ĝardenfloro. 

Tradukis Mirko Mamuziĉ 


lernejon. Gimnaziajn studojn li finis en 
Sombor. Lia gepatra lingvo estis la hun- 
gara. En 1955 li diplomiĝis en la Teknika 
Fakultato de la Zagreba Universitato kaj 
fariĝis maŝinfaka inĝeniero. Sian sukces- 
plenan fakan karieron li komencis en la 
Zagreba entrepreno Elektroprivreda kie li 
elstaris kiel projektanto de elektraj cen- 
traloj. En 1969 li forlasis Zagrebon kaj 
transloĝiĝis al Nussbaumen en Svislando. 
Dum 26 jaroj li laboris kiel inĝeniero-pro- 
jektanto en la mondfama svisa firmao Mo- 
tor Columbus kie li okupiĝis pri projekta- 
do de elektraj kaj nukleaj centraloj. Li 
emeritiĝis en lajaro 1993. 

Nia kara Mirko esperantistiĝis en 1947 
kaj de tiam ĝis la fino de la vivo restis tre 
aktiva kaj fervora esperantisto kiun plej 
multe interesis prilingva kaj literatura aga- 
do. Li aktivis en "Bude Boijan" kaj en KEL 
kiel komitatano, preleganto kaj kursgvi- 
danto. Apartan intereson li havis por ling- 
vaj demandoj kaj li verkis bonegan verkon 
"Kompendio de Esperanta gramatiko". Li 
estis ankaŭ parolisto en la E.elsendoj de 
Radio Zagreb. Sian tradukan talenton li 
montris kiel kuntradukanto de la poemli- 
bro "Elektitaj poemoj" far Boro Pavloviĉ. 

Ankaŭ en Svislando li da’rigis sian po- 
resperantan agadon aktive partoprenante la 
kluban vivon de la Zurika Esperanto-klu- 
bo. De tempo al tempo li okupiĝis pri tra- 
dukado kaj liaj tradukoj aperis en la poem- 
libro "Kroatia poezio" kaj en la "Antalogio 
de kroataj unuaktaj dramoj". 

En sia granda hejma biblioteko Mirko 
havis multajn Esperantajn verkojn. Nur 
kelkajn semajnojn antaŭ la morto li aĉetis 
dekon da libroj en la Libroservo de la Uni- 
versala Kongreso en Montepeliero. Kune 


kun sia edzino Mira (ankaŭ esperantistino) 
li vizitis plurajn Universalajn Kongresojn, 
eĉ tiun en la fora Australio, kaj dum la Kon- 
gresoj li kutimis tre aktive partopreni la 
kongresajn laborkunsidojn. 

Aparte menciinda estas lia intereso pri 
lingvistiko kaj alilandaj lingvoj. Li flue 
uzis plurajn fremdajn lingvojn kaj havis 
profundan intereson pri deko da eŭropaj 
kaj ekstereŭropaj lingvoj. 

Korespondante kun li dum pluraj jaroj 
pri diversaj lingvoj, mi mem ofte admiris 
lian konstantan kaj senlacan zorgon pri la 
lingva perfekteco ne nur en Esperanto. 
Kun kia pasio li klarigadis al mi kelkajn 
detalojn en la lingvoj turka kaj afrikansa. 
Krom lingvistiko interesis lin ankaŭ diver- 
slanda literaturo, historio kaj paleoantro- 
pologio. 

Kiel granda amanto de pluraj artobran- 
ĉoj kaj precipe de la muziko, li kolektis 
milojn da diskoj, sonkasedoj kaj videoka- 
sedoj, kaj kiel pasia fotografanto li faris pli 
ol kvardek mil kolordiapozitivojn. 

La kroataj esperantistoj, kaj precipe la 
malnovaj membroj de "Bude Borjan", ne- 
niam forgesos tiun karan kaj noblaniman 
homon, tiun diligentan erudiciulon, tiun 
sindonan esperantiston kaj tiun renoman 
fakulon. 

La zagrebaj esperantistoj dece adiaŭis 
lin dum la funebra procesio en Zagreb di- 
rektinte al li en Esperanto sian lastan emi- 
kan saluton. 

La kroataj esperantistoj esprimas sian 
sinceran kondolencon al lia estimata edzi- 
no Mira kaj al lia patrino Margita. 


Ivo Borovecki 

IMEIMOIRE AL TSBOR SEBCELJ 

(Spiŝka Sobota, la 14-an de februaro 1912 - Subotica la 20-an de septembro 1988) 



jardekoj. En la festivalo oni atribuas ĉiun jaron la premion 
Tibor Sekelj.) 

Tibor Sekelj estis interalie ankaŭ la lanĉinto kaj la 
unua prezidanto de Esperantlingva Verkista Asocio, kiu 
nuntempe havas sian sekretariejon en Zagreb. 

E1 liaj multnombraj verkoj la plej multajn legantojn 
atingis lia porjunulara romano Kumeŭaŭa - filo de ĝan- 
galo , kiu per Esperanto-traduko aperis en dudeko da 
diversaj lingvoj de la mondo, kaj en Japanio Ministerio 
A1 Zagreb li estis ligita ekde studjaroj, tie li lemis Espe- pri edukado en 1984 rekomendis ĝin kiel unu el kvar 
ranton kaj la spuroj de lia poresperanta laboro restis ĝis nepre legendaj libroj por la lemantoj inter 10 kaj 13 jaraj. 
hodiaŭ. (Ekz. inspiritaper lia laboro estis lanĉita Pupteatra Tiucele la eldonejo Fukuinkan Shoten eldonis ĝin en la 
Intemacia Festivalo, kiu okazas ĉiun jaron dum la lastaj tri japana en 300 000 ekzempleroj. Neniam en la historio de 

__ Esperanto iu Esperanta libro havis similan 

sukceson. 

Lia vivo plena je aventuroj plej bone 
: • respeguliĝas en lia verko La Mondo de tra- 

vivaĵoj kiu ankaŭ havis plurajn naciajn 

^- SĴSv eldonojn en kelkaj landoj de la mondo. 

™ La nelacigebla optimisto kun multaj vi- 

^ zioj kiel tutglobe apliki Esperanton lasis en 

r 1 4 la Esperanta vivo de Zagreb multajn spu- 

^ m jpH | | rojn. Zagreb estas unu el la lokoj de la ter- 

globo, kiun li amis kaj bone konis kiel la 
ŝjgf: ^ i p . 4 k propran bienon, kie esperantistoj elkore kaj 

* i§ ofte memoras lin. 

i , jpp? Sur la vasta terglobo li diversmaniere 

ImM B HHP W -Sĵ} W ' hejmis. En Zagreb daŭre lumas la lumoj, 

Mr: iiM kiujn li inspiris. Esperanto-Societo Bude 
Borjan omaĝis al li per prelego en okto- 
bro. Tre bela omaĝo al Tibor Sekelj venis 
okaze de la mortotaga datreveno el Japa- 
nio, kie japana tradukisto Kurisu Kei pub- 
likigas, kunlabore kun sia filo, la japanan 
tradukon de Tempesto super Akonkagvo. 
La libron kiun jam foje elldonis la presti- 
ĝa tokia eldonejo Hukuinkan ĉe kiu la ver- 
ko elĉerpiĝis, en 1998 eldonis alia prestiĝa 
eldonejo Tikuma Syobo. S-ro Kurisu Kei 
serĉas kontaktojn kun la vidvino de Tibor 
Sekelj Erszebet Sekelj por transdoni al ŝi 
la aŭtorajn ekzemplerojn de la nova eldo- 
no, post aranĝo de la aŭtorrajtoj. 


Pasis plenaj dek jaroj post la morto de Tibor Sekelj, 
fekunda esperantlingva verkisto, esploristo, ĵumalisto, 
geografo, etnologo kaj Esperanto-instmisto, la homo, 
kiu travojaĝis la mondon en ĉiuj direktoj kaj konsideris 
ĝin sia bieno. En lia biografio troviĝas interalie la fon- 
diĝo de kvardeko da Esperantaj asocioj kaj societoj kaj 
ok landaj asocioj. Li aparte meritiĝis pri kontaktoj de 
Universala Esperanto-Asocio kun UNESCO kaj UN. 


^*\il.--fe-y 'J 

m m 


S. Ŝtimec 


Tempo 3-4198 


15 









































